
REFERAT DE APROBARE NR.  985 /02.02.2024
LA PROIECT DE HOTARARE 
[bookmark: _Hlk128488597] PRIVIND COMPLETAREA H.C.L. NR 30/2023 PENTRU ALOCAREA UNOR FONDURI FAMILIILOR AI CĂROR COPII URMEAZĂ ȘEDINȚE DE RECUPERARE FIZIOTERAPIE/LOGOPEDIE, CURSURI LA ȘCOLI SPECIALE
     Prevederile Legii 292/2011 a asistenței sociale, cu modificările și completările ulterioare, respectiv: 
- ale art.39 care precizează că : ,,responsabilitatea dezvoltării, administrării și acordării serviciilor sociale este partajată  între autoritățile publice centrale și locale, finanțarea fiind asigurată după caz din bugetul local, din contribuția beneficiarului și /sau după caz, a familiei acestuia, bugetul de stat și din alte surse”
- ale art. 112 alin. (1) care stabilește că ,,pentru asigurarea aplicării politicilor sociale în domeniul protecției copilului, familiei, persoanelor vârstnice, persoanelor cu dizabilități, precum și altor persoane, grupuri sau comunități aflate în nevoie socială, autoritățile administrației publice locale au atributii privind administrarea și acordarea beneficiilor de asistență socială și a serviciilor sociale” și alin. (3)  al aceluiași articol care stabilește că ,,în domeniul organizării, administrării și acordării serviciilor sociale, autoritățile administrației publice locale au atribuțiunea să furnizeze administreze sau după caz, contracteze serviciile sociale adresate copilului , familiei persoanelor cu dizabilități, persoanelor vârstnice precum și tuturor categoriilor de beneficiari prevăzute de lege, fiind responsabile de calitatea serviciilor prestate”.
 Prevederile   Ordonanței de Urgență  57/2019 privind Codul Administrativ   respectiv: 
   Art. 13 ,,Autoritatile si institutiile administratiei publice au obligatia de a satisface nevoile societatii”.
   Art. 129 care de asemenea stabilește: 
   (1)   Consiliul local are initiativa si hotaraste, in conditiile legii, in toate problemele de interes local, cu exceptia celor care sunt date prin lege in competenta altor autoritati ale  administratiei publice locale sau centrale.
   (2) Consiliul local exercita urmatoarele categorii de atributii:
    7) In exercitarea atributiilor prevazute la  alin. (2) lit. d), consiliul local asigura, potrivit competentei sale si in conditiile legii, cadrul necesar pentru furnizarea serviciilor publice de interes  local privind:
  - serviciile sociale pentru protectia copilului, a persoanelor cu handicap, a persoanelor varstnice, a familiei si a altor persoane sau grupuri aflate in nevoie sociala;
      În temeiul prevederilor art.136 din Ordonanța  de Urgență a Guvernului nr.57/2019 privind Codul adminidtrativ, îmi exprim inițiativa de promovare a proiectului de hotărâre privind completarea H.C.L. nr.30/2023 pentru alocarea unor fonduri familiilor ai căror copii urmează ședințe de recuperare fizioterapie/logopedie, cursuri la școli speciale.

